**ADATKEZELÉSI TÁJÉKOZTATÓ**

a Neumann János Nonprofit Közhasznú Korlátolt Felelősségű Társaság által kiadott támogatói okiratokban szereplő személyes adatok kezeléséről

**(Átfogóbb és részletesebb adatkezelési tájékoztató az Adatkezelő honlapján elérhető)**

Jelen tájékoztató az Élelmiszeripari Beszállító-fejlesztési Programban benyújtott pályázó fejlesztések (a továbbiakban: Projektek) keretében kiadott támogatói okiratokban szereplő személyes adatok kezelésére vonatkozik.

**Jogszabályi háttér**

A fent megnevezett Projektek adatkezelése a következő jogszabályok szerint történik:

* az Európai Parlament és a Tanács 2016/679 Rendelete (Általános adatvédelmi Rendelet, vagy GDPR)
* az információs önrendelkezési jogról és az információszabadságról szóló 2011. évi CXII. törvény (Infotv.)
* a Polgári Törvénykönyvről szóló 2013. évi V. törvény (Ptk.)
* a Nemzeti Adatvédelmi és Információszabadság Hatóság ajánlása az előzetes tájékoztatás adatvédelmi követelményeiről

**1. A személyes adatok kezelője (a továbbiakban: Adatkezelő):**

|  |  |
| --- | --- |
| Adatkezelő megnevezése | Neumann János Nonprofit Közhasznú Korlátolt Felelősségű Társaság |
| Adatkezelő képviselője: | Szentgyörgyi Balázs ügyvezető |
| E-mail címe: | info@neum.hu |
| Honlapja: | <https://neum.hu/> |
| Székhelye: | 1016 Budapest Naphegy tér 8. |
| Adószáma:  Adatvédelmi tisztviselő: | 18087138-2-41  info@neum.hu |

**2. Az adatkezelés tárgya:**

Jelen tájékoztató a Projektek keretében kiadott támogatói okiratokban szereplő személyes adatok kezelésére vonatkozik. Ide értendő:

a) a támogatói okirat kiadásával kapcsolatosan az Adatkezelő részére megadott vagy szükségszerűen tudomására jutott személyes adatok,

b) az Adatkezelő részéről kapcsolattartóként megjelölt természetes személy esetében az Adatkezelővel fennálló jogviszonyán alapuló adatkezelés, és

c) a Kedvezményezett részéről kapcsolattartóként megjelölt természetes személy esetében az Adatkezelő és a Kedvezményezett közötti szerződéses kapcsolaton alapuló adatkezelés.

A tájékoztatóban foglaltak a nem természetes személyekre vonatkozó adatok tekintetében nem alkalmazandók.

**3. Az adatkezelés célja:**

Az adott támogatói okirat kiadásával, teljesítésével, a teljesítés elősegítésével, a támogatással összefüggő kapcsolattartás biztosítása, a támogatás felhasználásának ellenőrzésével, a jogviszony módosításával, a támogatás visszafizetésével vagy a támogatói okirat visszavonásával kapcsolatos kommunikáció biztosítása.

**4. A kezelt személyes adatok köre:**

a) a Kedvezményezettre, annak képviselőjére vonatkozó személyes adatok,

b) a kapcsolattartó természetes személy:

* neve: …
* beosztása: …
* telefonszáma: …
* e-mail címe: …

**5. Az adatkezelés jogalapja:**

A személyes adatok kezelésének jogalapja a Kedvezményezett vonatkozásában GDPR 6. cikk (1) bekezdés b) pontja: szerződés teljesítéséhez kapcsolódó adatkezelés, a kapcsolattartók vonatkozásában pedig GDPR 6. cikk (1) bekezdés f) pontja alapján a felek jogos érdeke a támogatással összefüggő kapcsolattartás, a szerződéses kötelezettségek teljesítése.

**6. Az adatkezelés időtartama:**

Az adatkezelés időtartama a Projektek fenntartási idejének lejártát követő 5 év.

A jelentkezési, kapcsolattartási adatok – amennyiben nem érint jogszabályi rendelkezésből, vagy szerződés teljesítéséből fakadó adatkezelői kötelezettséget – az érintett kérésére törlése kerülnek a rendszerből.

**7. Adattovábbítás:**

Adatkezelő Projektfeladataiból eredő jogszabályi vagy szerződéses jogi kötelezettségei teljesítése érdekében továbbítja, illetve továbbíthatja az érintett személyes adatait a jogszabályban, vagy a vonatkozó szerződésekben megjelölt szerveknek, szervezetnek és hatóságoknak (pl.: Gazdaságfejlesztési Minisztérium).

**8. Az adatokhoz való hozzáférés:**

Az Ön jelentkezési adatait csak az adott rendezvénynél feltüntetett, a rendezvény szervezőjeként megnevezett személy jogosultak megismerni.

Az Adatkezelő nem adja át a rögzített adatait harmadik személyeknek, kivételt képez az alól a hatósági megkeresés.

**9. Adatbiztonsági intézkedések**

Az Adatkezelő számára megadott adatait részben a saját kezelésében és tulajdonában található szervereken tárolja, részben az alábbi szolgáltatóktól veszünk igénybe szolgáltatásokat:

Microsoft Magyarország Kft.

Az Adatkezelő megfelelő intézkedésekkel gondoskodik arról, hogy a személyes adatait védje, többek között a jogosulatlan hozzáférés ellen, vagy azok jogosulatlan megváltoztatása ellen.

**10. Az Ön adatkezeléssel kapcsolatos jogai:**

* hozzáférés joga
* a helyesbítés joga
* a törléshez való joga **(Ha az adatkezelés kiadott támogatói okirat teljesítése céljából történik, a törlési kérelmet nem tudjuk teljesíteni)**
* az adat kezelésének korlátozásához való joga
* az elfeledtetéshez való jog
* az adatkezelés korlátozásához kapcsolódó értesítési kötelezettség
* az adathordozhatósághoz való joga
* tiltakozáshoz való joga
* tiltakozás közvetlen üzletszerzés esetén
* automatizált döntéshozatal egyedi ügyekben, beleértve a profilalkotást

**11. Az adatok megismerésére jogosultak**

Az Adatkezelőnél az adtok megismerésére jogosultak a támogatói okirat kiadásában, visszavonásában, módosításában, teljesítésében, a felhasználás ellenőrzésében, a támogatás visszafizetésében, az okirat nyilvántartásában közreműködő szervezeti egységek, így különösen az adott okiratot kiadó illetékes szakterület, a gazdálkodási szakterület, illetve a jogi szakterület tisztségviselői, munkavállalói.

**12. Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez**

Az adatkezelés során nem kerül sor egyikre sem.

**13. Az adatkezeléssel kapcsolatos jogorvoslati lehetőségek:**

Az érintetti problémák orvoslásának elsődleges, leggyorsabb és legmegbízhatóbb eszköze az Adatkezelő és az érintett közötti közvetlen, indokolt esetben moderátor útján létrejött egyeztetés. Ezért arra kérjük valamennyi érintettet, hogy bármely kérdésük, észrevételük, esetleges problémájuk, tapasztalt hiányosságunk esetén bizalommal és közvetlenül forduljanak az Adatkezelőhöz, annak adatvédelmi tisztviselőjéhez a jelen tájékoztató elején, vagy az Adatkezelő saját honlapján feltüntetett elérhetőségeken keresztül.

Amennyiben a kialakult helyzet jellege vagy állapota miatt erre nem látnak lehetőséget, az érintett kezdeményezheti a Nemzeti Adatvédelmi és Információszabadság Hatóság (a továbbiakban Hatóság) eljárását is, ha Adatkezelő részéről jogsértést tapasztal. Kiemeljük, hogy a Hatóság ugyancsak azt javasolja az érintetteknek, hogy probléma felmerülése esetén először az adatkezelőhöz forduljanak a békés megoldás megtalálása érdekében, amely természetesen nem kötelező előzetes eljárás. A Hatóság honlapja a https://www.naih.hu, e-mailben az ugyfelszolgalat@naih.hu, levélben a 1530 Budapest, Pf.: 5. címen érhető el.

Az érintett – jogainak megsértése esetén – bírósághoz fordulhat. A kereseti kérelem elbírálása a törvényszék hatáskörébe tartozik. Az eljárás – az érintett választása szerint – az érintett lakóhelye vagy tartózkodási helye szerint illetékes törvényszék előtt is megindítható.

Jelen tájékoztatóban szereplő információkat tudomásul vettem, azokat elfogadom.

Kelt: Budapest, 2023. ……………….

………….………………………..

…